[pic] | KOMISIJA EVROPSKIH SKUPNOSTI |

Bruselj, 12.7.2006

COM(2006) 368 konč.

2003/0165 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o prehranskih in zdravstvenih trditvah na živilih

O SPREMEMBAH PREDLOGA KOMISIJEv skladu s členom 250(2) Pogodbe ES

2003/0165 (COD)

MNENJE KOMISIJE v skladu s točko (c) tretjega pododstavka člena 251 (2) Pogodbe ES o spremembah Evropskega parlamenta, predlaganih k skupnemu stališču Sveta v zvezi s predlogom

UREDBE EVROPSKEGA PARLAMENTA IN SVETA o prehranskih in zdravstvenih trditvah na živilih

1. Uvod

Točka (c) tretjega pododstavka člena 251(2) Pogodbe ES določa, da Komisija predloži mnenje o spremembah, ki jih je Evropski parlament predlagal ob drugi obravnavi. Komisija o spremembah, ki jih je predlagal Parlament, daje naslednje mnenje.

2. Ozadje

Datum predložitve predloga EP in Svetu (dokument COM(2003) 424 konč. - 2003/0165 (COD): | 17. julij 2003 |

Datum mnenja Evropskega ekonomsko-socialnega odbora: | 26. februar 2004 |

Datum mnenja Evropskega parlamenta, prva obravnava: | 26. maj 2005 |

Datum sprejetja skupnega stališča: | 8. december 2005 |

Datum mnenja Evropskega parlamenta, druga obravnava: | 16. maj 2006 |

3. Namen predloga

Predlog zajema prehranske in zdravstvene trditve, ki se uporabljajo pri označevanju, predstavljanju in oglaševanju živil. Samo prehranske in zdravstvene trditve, ki so skladne z določbami te uredbe, bodo dovoljene za označevanje, predstavljanje in oglaševanje živil, ki so dana na trg Skupnosti in kot taka dobavljena končnemu uporabniku.

Glavni cilji tega predloga so naslednji:

– doseči visoko raven varstva potrošnikov z urejanjem določb nadaljnjih prostovoljnih informacij poleg obveznih podatkov, predvidenih z zakonodajo EU;

– izboljšati prosti pretok blaga na notranjem trgu;

– povečati pravno varnost za gospodarske subjekte;

– zagotoviti pošteno konkurenčnost na področju živil; in

– spodbujati ter zaščititi inovacije na področju živil.

Predlagana pravila zagotavljajo, da so živila, ki imajo prehranske in zdravstvene trditve, označena in oglaševana v skladu z resničnim stanjem in smiselno. S sprejetjem pravil, ki urejajo informacije o živilih in njihovi prehranski vrednosti na nalepkah, bo potrošnikom omogočena informirana in razumna izbira. To prispeva tudi k višji stopnji varovanja zdravja ljudi.

Ustrezno označevanje lahko tudi usmeri potrošnike v pravo smer glede sprejetja zdrave prehrane in olajša pozitivno in informirano izbiro. Ta pravila upoštevajo pomembnost zakonodajnega okolja za živilsko industrijo in ji tako omogoči inovativnost ter ohranitev konkurenčnosti na ravni Skupnosti in mednarodni ravni. To tudi zagotavlja gospodarskim subjektom pravno varnost in bolj predvidljivo okolje.

Ta predlog je bil predviden v Beli knjigi o varnosti hrane (COM(1999) 719 konč.– ukrep št. 65). Sprejetje tega predloga bo prispevalo k dopolnitvi zakonodajnega okvira na področju označevanja živil za prehrano ljudi in pomagalo potrošnikom pri zagotavljanju boljše informacije o prehranski vrednosti ter jim tako omogočilo informirano izbiro glede njihove prehrane in potrošniških navad.

4. Mnenje Komisije o spremembah Evropskega parlamenta

4.1. Spremembe, ki jih je Komisija sprejela

Komisija lahko v sprejme spremembe 50 do 89, ki so vse spremembe Evropskega parlamenta. Spremembe 50 do 60 prilagajajo uvodne izjave s spremenjenim členom. Spremembe 61 do 64 prilagajajo področje uporabe Uredbe. Spremembi 65 in 66 obravnavata profil hranil, ki jih bodo morala za uporabo trditev izpolnjevati živila. Spremembe 73 do 84 obravnavajo postopke odobritve za zdravstvene trditve, spremembe 87 do 89 pa podaljšujejo prehodna obdobja.

Te spremembe so rezultat kompromisa, dogovorjenega med Evropskim parlamentom, Svetom in Komisijo med drugo obravnavo. Spremembe so v skladu s cilji predloga Komisije in ohranjajo ravnotežje interesov iz skupnega stališča.

5. Sklep

V skladu s členom 250(2) Pogodbe ES Komisija spremeni svoj predlog, kot je navedeno zgoraj.